als_Latn uzn_Latn bos_Latn
Administratori I televizionit Alpo TV në Gjirokastër ka hedhur poshtë akuzat e Partisë Demokratike dhe disa mediave. “Si administrator i Alpo TV, jam përgjegjshëm për deklaratën që po jap soty dhe deklaroj se nuk është bërë kurrë asnjë vjedhje nga ana jonë e energjisë elektrike, gjë që e faktojmë me dokumente e me fakte çdo akuzë që na drejtohet. Në radhë të parë nuk disponojmë asnjë lloj kontrate energjie me emër Alpo TV dhe as që ekziston në OSHEE ndonjë kontratë me këtë emër. Kontrata që lidh energjinë nga OSHEE të Alpo TV është në emrin tim, Aristotel Petro me nr. GJ1Ko10063035667. Po ju tregoj libër pagesën, si dhe një kopje të marrë nga OSHEE-ja të pagesave të dy viteve të fundit, të cilat tregojnë likujdimet e kryera si dhe shumën e paguar. Ky rast nuk është gjë tjetër përveçse një politizim që i bëhet këtij lajmi për arsye që tashmë të gjithë i kuptoni. Nuk çuditem me shkrimin e personit Telnis Skuqi sepse nuk është hera e parë që ai shpif e mashtron me shkrime të urdhëruara, por më vjen keq për ndonjë koleg, i cili pa marrë informacion edhe tek i akuzuari shkon e publikon lajmet e rreme të këtij mashtruesi. Kërkoj nga organi i prokurorisë të marrë në konsideratë këtë deklaratë dhe të nisë hetimet për mashtrimin dhe dëmtimin e qëllimshëm të biznesit tim nga personi Telnis Skuqi”, shkruhet në reagim.
Tagged with: lajm lajme online lajme te fundit lajmet shqip lajmi i fundit
One comment
-
Opozita, dmth PD se pari, ka mbetur peng i ngjarjeve te inskenuara dhe bllofeve mediatike. Po nuk u zgjuan nga kjo strategji dhe te fillojne te perkrahin zbatimin e ligjit dhe respektin per shtetin, qe ata gjithmone e kane shkaterruar, atehere do mbeten ne opozite nje kohe te gjate sepse ne afat te gjate politikat e ndjekura deri me tash nga qeveria do japin efekte pozitive per te.
als_Latn als_Latn eng_Latn unk als_Latn